ธนะศักดิ์ ฝากการบ้าน พศ.
พล.อ.ธนะศักดิ์ ปฏิมาประกร รองนายกรัฐมนตรี ที่กำกับดูแลสำนักงานพระพุทธศาสนาแห่งชาติ (พศ.) กล่าวว่า ตนได้ฝากการบ้านให้กับทาง พศ. 2 เรื่อง,คือ 1.ทำอย่างไรให้ พศ.สามารถปฏิบัติงานได้คล่องตัวขึ้น,2.ทำอย่างไรให้พระพุทธศาสนามีความมั่นคง และเป็นศูนย์กลางพระพุทธศาสนาโลก ที่หากมีการพูดถึงประเทศไทย จะต้องนึกถึงเรื่องพระพุทธศาสนา,โดยให้ ทาง พศ.สรุปแนวทางตามที่ได้ฝากไว้ ตอบกลับมายังตนภายในสัปดาห์นี้,นอกจากนี้ยังให้ พศ.ไปดูด้วยว่า มีข้อบังคับกฎกระทรวงใดบ้าง ที่ติดขัดก็ควรทำให้เกิดความชัดเจน เพื่อความคล่องตัวในการบริหารงาน ในส่วนความคืบหน้าร่าง พ.ร.บ.การศึกษาพระปริยัติธรรมนั้น ตนได้ตั้งคณะทำงานมาหารือกับ พศ.แล้ว เพื่อดูว่าติดขัดในเรื่องใด จะได้เร่งหาทางออก,อย่างไรก็ตาม ต่อไปนี้ในการลงพื้นที่ตรวจราชการของตนจะดูงานทั้งด้านกระทรวงวัฒนธรรม (วธ.) ควบคู่ไปกับงานด้านคณะสงฆ์ทุกครั้ง และจากข่าวเกี่ยวกับพฤติกรรมของพระสงฆ์บางรูป อยากขอให้อย่าไปให้ค่ากับข่าวที่พระสงฆ์ประพฤติไม่ดี เพราะพระที่ไม่ดีมีเพียงเล็กน้อยเท่านั้น และหลักการทำงานของตน จะให้พระดูแลพระด้วยกันเอง ซึ่งในทางคณะสงฆ์ก็จะมีพระวินยาธิการ มีกฎระเบียบ คณะสงฆ์ รวมทั้งกฎหมายบ้านเมืองที่ชัดเจนคอยกำกับไว้อยู่แล้ว.
จากข่าวเกี่ยวกับพฤติกรรมของพระสงฆ์บางรูป อยากขอให้อย่าไปให้ค่ากับข่าวที่พระสงฆ์ประพฤติไม่ดี เพราะพระที่ไม่ดีมีเพียงเล็กน้อยเท่านั้น
พระพุทธศาสนา,สำนักงานพระพุทธศาสนาแห่งชาติ,พศ.,กำกับดูแล,ธนะศักดิ์ ปฏิมาประกร,ข่าวทั่วไป